**Pentru totdeauna**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te voi iubi mereu, şi dacă mori

Voi veni la mormântul tău;

Un trandafir şi o lacrimă

Pentru tine le voi aduce eu.

Cât ai trăit pe-acest pământ

De mine-ai fost departe;

Ce spun acum, tu nu uita nicicând!

Nici moartea nu ne desparte!

Voi veni la al tău mormânt

Să-mi plâng de-acum tristeţea,

Şi-aşa vei fi aproape când

Eu am să-mi plăng durerea.

Şi am să te răzbun iubire scumpă!

Eu ştiu în ce chinuri te-au ţinut.

Păcat de prietenia dispărută

Din inima celor care te-au vândut.

Apoi, am să revin la tine,

Cu capul greu, căzut pe criptă,

Voi veghea asupra ta;

Să ştii mereu că a ta iubită

Nu te părăseşte-aşa!

De nu voi rezista durerii

Ce-n lipsa ta o voi simţi,

Voi muri în taina serii

Acolo jos, ne-om întâlni!

Căci „din ţărână ne-am născut”,

„Şi în ţărână noi ajungem”!

Vom pierde tot ce am avut

În zadar de-acum mai plângem.

Când nu mai eşti, eu nu mai sunt;

Nimic nu mai contează, ştii-

Dar cât mai sunt pe-acest pământ

Mereu, mereu, te voi iubi!

2009